કોંગ્રેસના પ્રમુખ સોનિયા ગાંધી અને સીપીએમના મહામંત્રી સીતારામ યેચૂરીએ ગોપાલ કૃષ્ણ ગાંધીને વિરોધ પક્ષ વતી રાષ્ટ્રપતિપદના ઉમેદવાર બનાવવાની ઓફર કરી હતી, પરંતુ ગોપાલ કૃષ્ણ ગાંધીએ તેમનો આ પ્રસ્તાવ સ્વીકારવાનો ઈન્કાર કરી દીધો હતો. એવી પણ માહિતી મળી રહી છે કે આ મુદ્દે બિહારના મુખ્યપ્રધાન નીતીશકુમાર, શરદ યાદવ અને સીપીઆઈના એસ. સુધાકર રેડ્ડી અને ડી. રાજાની સાથે પણ ગોપાલ કૃષ્ણ ગાંધી સાથે બેઠક થઈ હતી.